|  |
| --- |
| Slika na kojoj se prikazuje simbol, emblem, crveno, logotip  Opis je automatski generiran |
| **REPUBLIKA HRVATSKA** |
| **KRAPINSKO – ZAGORSKA ŽUPANIJA** |
| **GRAD PREGRADA** |
| **GRADONAČELNIK** |

KLASA: 604-06/23-01/01
URBROJ: 2140-5-02-23-1
Pregrada, 18. listopada 2023.

 Temeljem članka 4. Pravilnika o sufinanciranju troškova smještaja i prehrane učenika u učeničkim domovima („Službeni glasnik Krapinsko-zagorske županije” br. 47/19) i članka 52. Statuta Grada Pregrade (Službeni glasnik Krapinsko-zagorske županije br. 6/13, 17/13, 7/18 i 16/18-pročišćeni tekst, 5/20, 8/21, 38/22, 40/23), gradonačelnik Grada Pregrade donosi

**O D LU K U**o raspisivanju Javnog poziva

za sufinanciranje troškova smještaja i prehrane učenika u učeničkim domovima

za školsku godinu 2023./2024.

Članak 1.

Donosi se Odluka o raspisivanju Javnog poziva za sufinanciranje troškova smještaja i prehrane u učeničkim domovima učenika srednjih škola s prebivalištem na području grada Pregrade za školsku godinu 2023./2024.

Članak 2.

Sredstva za sufinanciranje troškova smještaja i prehrane učenika u učeničkim domovima osiguravaju se u Proračunu Grada Pregrade.

Članak 3.

1. U školskoj godini 2023./2024. sufinancirat će se troškovi smještaja i prehrane učenika srednjih škola u učeničkim domovima u iznosu od 200,00 kuna, odnosno 26,54 eura mjesečno (fiksni tečaj konverzije koji iznosi 7,53450 kuna za 1 euro).
2. Pravo na sufinanciranje troškova smještaja i prehrane u učeničkim domovima imaju redoviti učenici srednje škole bez obzira na socijalni status, pod sljedećim uvjetima:
* da učenik ima prebivalište na području grada Pregrade
* da jedan od roditelja, odnosno skrbnika, ima prebivalište na području grada Pregrade.

Članak 4.

Zadužuje se Upravni odjel za opće poslove i društvene djelatnosti Grada Pregrade za provedbu postupka javnog poziva.

Članak 5.

Ova Odluka stupa na snagu danom donošenja, a objavit će se na web stranici i na oglasnoj ploči Grada Pregrade.

GRADONAČELNIK

Marko Vešligaj, univ. spec. pol.